Homeopátia – hatásos vagy sem? |
Homeopátia – hatásos vagy sem?
Téma címkék: homeopátia
varoszoba 2015.03.13. 10:42
A homeopátia nem hatékony mód egyetlen betegség kezelésére sem – vélik az ausztrál orvostudományi kutatóintézet szakemberei a témáról eddig készült tanulmányok legátfogóbb felülvizsgálata nyomán.
“Azok az emberek, akik a homeopátiát választják, kockázatnak tehetik ki egészségüket, ha elutasítják vagy késleltetik a gyógykezelést” – hívja fel a figyelmet a legfőbb ausztrál orvostudományi testület által közzétett jelentés.
“A homeopátia hatékonyságára vonatkozó bizonyítékok felülvizsgálata alapján az NHMRC arra a következtetésre jutott, hogy nincs olyan egészégi állapot, amelynek gyógyítására megbízható bizonyítékok alapján a homeopátia hatékony lenne… Miközben néhány tanulmány a homeopátia hatékonyságáról számolt be, számos közülük rossz minőségű volt a protokollok alapján, komoly hibákkal bírt, nem elegendő számú résztvevővel végezték, hogy bizonyítsák, a homeopátia hatékonyabb, mint egy cukortabletta” – idézte a szakemberek szerdán közzétett jelentését a The Guardian honlapja.
Az ausztrál homeopátiai szövetség (AHA) a jelentésre kiadott közleményében arra hívja a fel figyelmet, hogy mintegy egymillió ember használ homeopátiás szereket Ausztráliában. A szövetség azt tanácsolja az NHMRC-nek, hogy átfogóbb megközelítésben vizsgálja a homeopátia hatékonyságát, és vegyen fontolóra egy nagyobb mértékű gazdasági értékelést egy integráltabb rendszer előnyeiről, amely tiszteletben tartja és támogatja a beteg választását az egészségügyi ellátásban.
#20343 EN-ek hozzászólása: 2015.03.13. 13:58
Már +int a vihar 1 pohár vízben: műxik-e v ménem, avagy mejjik ódalon van a mocskos ÁLtudomány…?:D
Őszintén sózva még ÉN se tom 1értelműen a frankót (volt már amikor használt, volt amikor nem)
Talán legjobb, HA mki Ldönti saját magának ill. kipróbájja, és eszerint szedi;) (v nem)
ATTÓL h (még) nincs tud. magyarázata vminek, még elvileg akár működhet is… (L. imáccság, ijen-ojan “csodák”, sötöb.)
DE amit viszont nagggyon rühellek, az a gátlástalan lejáratása, neveccségessé tétele a dolgoknak – lehetőleg a mainstream médiában, és főműsoridőben!:P (amire pl. tavaj volt is 1 szép példa az Kossuthon, 1ik de. műsorban 1 derék “hitetlen” orvostól)